আফতাব জাওয়াইদ
আফতাব জাওয়াইদ (এছাড়াও প্রতিলিপিকৃত আফতাব জাভেদ; উর্দু: آفتاب جاوید‎‎) পাকিস্তানের একজন প্রাক্তন স্কোয়াশ খেলোয়াড়, যিনি ১৯৬০-এর দশকে এ খেলার অন্যতম প্রধান খেলোয়াড় ছিলেন। তিনি তিনবার ব্রিটিশ অপেশাদার চ্যাম্পিয়নশিপ জিতেছিলেন (১৯৬৩, ১৯৬৪ এবং ১৯৬৫ সালে) এবং ব্রিটিশ ওপেনে তিনবার (১৯৬৬, ১৯৬৭ এবং ১৯৭১ সালে) রানার্সআপ হয়েছিলেন। তিনি পিআইএ স্কোয়াশ সফরের ব্যবস্থা করেছিলেন এবং জাতীয় কোচ ছিলেন। তিনি ১৯৩৭ সালে গুরুদাসপুরে জন্মগ্রহণ করেন এবং বর্তমানে তিনি ম্যানচেস্টারে থাকেন। তার এক ছেলে ও দুই মেয়ে রয়েছে।